Peregrinus Ernetti
Pater Benedictinus Peregrinus Ernetti (1925–1994) fuit musicologus, monachus, et exorcista, natione Italus. Praecipue notus est propter instrumentum ab eo inventum, quo potuisset voces et etiam imagines temporum praeteritorum audire et videre. Hoc instrumentum appellatum est ab eo chronovistrum. Ille monachus affirmavit se hoc chronovistro audisse, vidisse et in taeniam electronicam recepisse scaenam tragoediae deperditae Ennii cui titulus Thyestes. Quaedam philologa Americana, Doctrix Catharina Owen Eldred, profestrix in Universitate studiorum Princetoniensi textum huius tragoediae in sermonem Anglicum transtulisse dicitur. Dominus Peregrinus Ernetti etiam adfirmavit se audivisse Ciceronem ipsum loquentem in senatu Romano. Post mortem Monachi Ernetti, illud instrumentum repositum esse videtur in quadam cella secreta Civitatis Vaticanae.